The Face on the Bar Room Floor (filmo de 1914)

La Vizaĝo sur la Drinkeja Planko, origine The Face on the Bar Room Floor, estas mallonga filmo skribita kaj reĝisorita fare de Charles Chaplin en 1914. Chaplin ĉefrolas en tiu ĉi filmo, loze bazita sur la samnoma poemo fare de Hugh Antoine d'Arcy.

 Resumo 
La vagabondo estinta pentristo (Charlie Chaplin), senesperigita pro perdo de Magdalena, virino kiun li amindumis kiel riĉa viro, trovas sin ebria kaj iĝas pli kaj pli ebria minuton post minuto, kun kelkaj maristoj en drinkejo, ĝis li laŭlitere falas. Li daŭrigas vane provi desegni la bildon de Magdalena sur la planko per peco da kreto ĝis li finfine svenas (aŭ eble mortas, kiel en la poemo okazas) ĉe la fino de la filmo.

El la filmo la agado en la drinkejo alternas kun (mensaj) reiroj al la tempo, kiam li ankoraŭ estis sukcesa pentristo. Ŝlosila sceno estas, kiam lia amatino gluas humiligan adiaŭan leteron al la malseka farbo de pentraĵo, portreto de lia rivalo. La artisto sekve disŝiras la portreton.

La du provoj desegni la vizaĝon sur la planko okupas nur po kelkajn sekundojn en la filmo. La unua rezultas en pugnobatalo, la dua en sveno.

 Rolantaro 
 Charlie Chaplin – Artisto/Trampo
 Cecile Arnold – Madeleine
 Fritz Schade – drinkemulo
 Vivian Edwards – Modelulino
 Chester Conklin – drinkemulo
 Harry McCoy – drinkemulo
 Hank Mann – drinkemulo
 Wallace MacDonald – drinkemulo

 Vidu ankaŭ 
 Vizaĝo sur la Drinkeja Planko (poemo)
 Listo de usonaj filmoj de 1914
 Filmaro de Charlie Chaplin

 Eksteraj ligiloj 




Kategorio:Filmoj aperintaj en 1914
Kategorio:Usonaj komediaj filmoj
Kategorio:Mutaj filmoj
Kategorio:Filmoj de Charlie Chaplin
Kategorio:Usonaj nigrablankaj filmoj
Kategorio:Fantastaj filmoj